Muzafer Dervišević
<s>Muzafer Dervišević (Brčko, 1927. - Brčko, 1987.), bosanskohercegovački je novinar.</s>

<s>Životopis 
Muzafer Dervišević je rođen u  Brčkom, 21. februara 1927. godine, kao peto dijete općinskog službenika Sulejmana Derviševića.</s><s>Njegov otac sa suprugom Hedijom imali su šestero djece: Inisa, Arifa, Seada, Muzafera i dvije kćerke Hanumku i Razu.</s><s>Osnovnu školu i
Trgovačku akademiju Muzafer je završio u Brčkom i od djetinjstva je volio čitati knjige i pisati.</s>

<s>Pošto su mu trojica starije braće - Inis, Arif i Sead, otišli u  partizane i on je kao mladić pristupio ilegalcima - SKOJ-u.</s><s>Nakon oslobođenje zemlje Muzafer je završio Školu rezervnih oficira 1948. godine u Somboru, gdje je obolio od  tuberkuloze.</s><s>Borio se i izborio sa bolešću, te nakon dolaska iz vojske u Brčko postao najmlađi novinar u tom gradu.</s><s>U početku je pisao o raznim narodnim svečanostima i obilježavanju značajnih datuma iz NOB-a i rada organa narodne vlasti.</s>

<s>Početkom 1953. godine, Odlukom Sreskog Narodnog fronta Brčko, Muzafer je zadužen da pokrene Brčanske novine.</s><s>U to vrijeme (1953. godine) Muzafer je bio jedini novinar u Brčkom, a u pripremanju prvog broja Brčanskih novina je radio i kao novinar, urednik i fotoreporter.</s><s>Prvi broj Brčanskih novinar izašao je u julu 1953. godine.</s><s>Prvi kolporter bio je Naziv Peštalić: "Evo prvog broja Brčanskih novina.</s><s>Kupujte narode", uzvikivao je Peštalić.</s>

<s>Prve Brčanske novine štampane su u tada veoma skromnoj brčanskoj štampariji.</s><s>Muzafer nije imao redakciju ni daktilografe, a list je izlazio svakih 15 dana do početka 1956. godine, kada se ugasio zbog nedostatka finansijskih sredstava.</s>

<s>Muzafer je nastavio novinarsku karijeru i poslije 1956. godine na poslovnima informisanja u sreskom odboru Narodnog fronta Brčko.</s><s>To je trajalo do 1960. godine kada je u Brčkom počela sa radom lokalna radio stanica Radio Brčko, u kojoj je Muzafer radio kao novinar i urednik, a potom je 1964. godine imenovan za direktora ove ustanove.</s>

<s>Godine 1974.</s><s>Muzafer odlazi u penziju, a potom ga Radio Beograd, Tanjug, Večernje novosti i Borba angažuju za svoga dopisnika.</s><s>Kao dopisnik Radio Beograda pokrivao je cijelu  Bosnu i Hercegovinu, skupa sa novinarem iz Sarajeva Ljubomirom Nikolićem.</s><s>Mnogobrojni sastanci u  Beogradu sa vođećim novinarima Jugoslavije, dali su veliko iskustvo njegovom radu, tako da je znao objaviti informacije koje nisu bile drage vlastima u Brčkom, a opet nisu ga radi njih proganjali.</s>

<s>Preminuo je u Brčkom 1987. godine.</s><s>Iza sebe je ostavio sinove Arifa i Edvina.</s>

<s>Literatura 
 Mujkić Muhamed, Monografija o Brčkom u Bosni/BiH, Muzafer Dervišević, 361-362, Brčko, 2021.</s>

<s>Biografije, Brčko
Bosanskohercegovački novinari</s>

